ตลาดหุ้นเอเชียผันผวนเช้านี้ ขณะจับตา “ทรัมป์” แถลงสภาคองเกรส
ตลาดหุ้นเอเชียผันผวนเช้านี้ ขณะจับตา "ทรัมป์" แถลงสภาคองเกรส
28 ก.พ. 2560

ผู้สื่อข่าวรายงานว่า ตลาดหุ้นเอเชียเคลื่อนไหวอย่างผันผวนในช่วงเช้าวันนี้ ขณะที่นักลงทุนระมัดระวังการซื้อขายก่อนที่นายโดนัลด์ ทรัมป์ ประธานาธิบดีสหรัฐ จะกล่าวสุนทรพจน์ต่อสภาคองเกรสในวันนี้
โดยดัชนี NIKKEI 225 ตลาดหุ้นญี่ปุ่นเปิดวันนี้ที่ 19,194.68 จุด เพิ่มขึ้น 87.21 จุด, ดัชนี SSE Composite ตลาดหุ้นจีนเปิดวันนี้ที่ 3,225.97 จุด ลดลง 2.69 จุด, ดัชนี HSI ตลาดหุ้นฮ่องกงเปิดวันนี้ที่ 23,952.64 จุด เพิ่มขึ้น 27.59 จุด, ดัชนี KOSPI ตลาดหุ้นเกาหลีใต้เปิดวันนี้ที่ 2,087.26 จุด เพิ่มขึ้น 1.74 จุด, ดัชนี FTSE STI ตลาดหุ้นสิงคโปร์เปิดวันนี้ที่ 3,095.48 จุด ลดลง 13.14 จุด, ดัชนี FBMKLCI ตลาดหุ้นมาเลเซียเปิดวันนี้ที่ 1,691.10 จุด ลดลง 2.74 จุด, ดัชนี PSE Composite ตลาดหุ้นฟิลิปปินส์เปิดวันนี้ที่ 7,239.64 จุด เพิ่มขึ้น 7.17 จุด ส่วนตลาดหุ้นไต้หวันปิดทำการวันนี้ เนื่องในวันรำลึกสันติภาพ
ทั้งนี้ ปธน.ทรัมป์จะกล่าวสุนทรพจน์ต่อสภาคองเกรสสหรัฐในคืนวันนี้เวลา 21.00 น.ตามเวลาสหรัฐ หรือตรงกับช่วงเช้าวันพุธเวลา 09.00 น.ตามเวลาไทย  ปธน.ทรัมป์ยังกล่าวต่อผู้ว่าการรัฐของสหรัฐด้วย เขาจะยื่นงบประมาณฉบับใหม่ในเดือนหน้า ซึ่งจะเป็นงบประมาณที่สร้างความปลอดภัยแก่ประชาชน และสร้างความมั่นคงต่อชาติ โดยเขาจะอัดฉีดงบประมาณเพิ่มเติมแก่กระทรวงกลาโหม